
GRAD ZAGREB
           GRADSKA ČETVRT  PODSUSED – VRAPČE
               Vijeće Gradske četvrti Podsused - Vrapče
                                  Zagreb, Sigetje 2
KLASA: 026-02/18-01/164
URBROJ: 251-06-02/13-18-2
Zagreb, 20. veljače 2018.
                                                                    Z A P I S N I K

sa 10.  sjednice Vijeća gradske četvrti  Podsused - Vrapče koja je održana 20. veljače 2018. s početkom u 18,00 sati u zgradi  Područnog ureda Susedgrad, Sigetje 2, velika dvorana – prizemlje.
NAZOČNI VIJEĆNICI: Ivka Bengez, Aljoša Bosnar, Željko Drniković, Zdenko Jušić, Dejan Kljajić, Mirjana Marić, Dubravko Peroš, Želimir Schauer, Ivan Turković,  Ivan Vukoja,  Stjepan Belanović, Marija Brajdić Vuković,  Mihaela Ivšić, Mirko Hrgović i Branka Zorić Cindrić
NENAZOČNI VIJEĆNICI: 
SJEDNICI SLUŽBENO NAZOČNI: Vlasta Simon-Bebek- voditeljica odsjeka, Margareta Cindrić Neuhold- stručna savjetnica za mjesnu samoupravu,  Vesna Mihalinec – zapisničar
OSTALI NAZOČNI: Građani koji su izrazili interes prisustvovati sjednici
Prije prelaska na dnevni red predsjednik je dao na usvajanje zapisnik sa 9. sjednice Vijeća gradske četvrti. Vijeće je prihvatilo zapisnik sa izmjenama.
Vijeće je jednoglasno prihvatilo slijedeći  

                                                                       DNEVNI RED

1. Prijedlog zaključka o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2017.
2. Strateška studija o utjecaju Plana gospodarenja otpadom Grada Zagreba na okoliš i Nacrt prijedloga Plana gospodarenja otpadom Grada Zagreba – davanje mišljenja
3. Odluka o izmjenama i dopunama Odluke o nerazvrstanim cestama – davanje mišljenja
4. Prijedlog zaključka na točke po čl. 86. Statuta Grada Zagreba – davanje mišljenja
5. Prijedlog zaključka o osnivanju i imenovanju Vijeća za prevenciju Gradske četvrti Podsused - Vrapče
6. Prijedlozi zaključaka Vijeća na temelju zahtjeva građana, udruga i ustanova
7. Pitanja i prijedlozi

Točka 1.
Vijeće je većinom glasova “za“,2 „protiv“ i 5 „suzdržanih“  donijelo
Z A K LJ U Č A K
o prihvaćanju Izvješća o izvršenju programa i planova 
održavanja komunalne infrastrukture 
u gradskim četvrtima i mjesnim odborima Grada Zagreba u 2017.

	1. Vijeće Gradske četvrti Podsused - Vrapče razmotrilo je Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2017. (dalje u tekstu: Izvješće) što ga je izradio Gradski ured za mjesnu samoupravu.
	2. Vijeće prihvaća Izvješće u dijelovima koji se odnose na izvršenje Programa održavanja komunalne infrastrukture u Gradskoj četvrti Podsused – Vrapče u 2017. te na planove malih komunalnih akcija mjesnih odbora na području Gradske četvrti za 2017.
	3. Vijeće predlaže gradonačelniku Grada Zagreba da utvrdi Izvješće u predloženom tekstu i uputi ga Gradskoj skupštini Grada Zagreba na prihvaćanje. 
	4. Ovaj će se zaključak uputiti Gradskom uredu za mjesnu samoupravu na daljnje postupanje.


Točka 2.
Vijeće je jednoglasno donijelo
                                                                 Z A K L J U Č A K 
                                                         
Vijeće gradske četvrti Podsused-Vrapče nije suglasno s prijedlogom Strateške studije o utjecaju Plana gospodarenja otpadom grada Zagreba na okoliš i Nacrtom prijedloga Plana gospodarenja otpadom Grada Zagreba u dijelu koji se odnosi na izgradnju reciklažnog dvorišta za građevni otpad Kostanjek koji bi se nalazio na području bivše cementare u Podsusedu.

Točka 3.
Vijeće je većinom glasova „za“ i „protiv i 1 „suzdržan“ donijelo
                                                                 Z A K L J U Č A K 
                                                          
Vijeće gradske četvrti Podsused-Vrapče  je suglasno sa Odlukom o izmjenama i dopunama Odluke o nerazvrstanim cestama.
Točka 4.
Vijeće je većinom glasova „za“ i 6 „suzdržanih“donijelo mišljenje na točke po čl. 86. Statuta Grada Zagreba i to za:

1. Odluka o  izmjenama i dopunama Odluke o građevinskom zemljištu
 
2. Odluka o izmjeni Odluke o komunalnom redu
 
3. Odluka o proširenju djelatnosti Ustanove za zdravstvenu njegu u kući
 
4. Odluka o određivanju poslova prijevoza pokojnika koji se financiraju iz proračuna Grada Zagreba
 
5. Zaključak o povjeravanju poslova upravljanja samostojećim telekomunikacijskim razvodnim ormarićima
 
6. Zaključak o raspodjeli sredstava za djelomično pokrivanje gubitaka Kliničke bolnice „Sveti Duh“, Dječje bolnice Srebrnjak i Specijalne bolnice za plućne bolesti

Točka 5.
Vijeće je donijelo Zaključak o osnivanju i imenovanju Vijeća za prevenciju Gradske četvrti Podsused – Vrapče. 

Točka 6.  
Vijeće je jednoglasno donijelo   
                                                                 Z A K L J U Č A K 
                                                           
Vijeće gradske četvrti Podsused-Vrapče traži od Zagrebačkog holding, d.o.o. Podružnice “ “Zrinjevac” da u sustav redovnog održavanja zemljišta u vlasništvu Grada Zagreba uvrsti slijedeća zemljišta katastarske oznake kako slijedi:
· k.č.br. 4746/1 k.o. Gornji Stenjevec
· k.č. br. 2502/1, k.č. 2503/11 i k.č. 2503/13 sve k.o. Podsused.

                                                     Z A K L J U Č A K 

Vijeće gradske četvrti Podsused-Vrapče  traži od Gradskog ureda za imovinsko-pravne poslove i imovinu grada očitovanje o tome koje su  gradske parcele u RIS-ovom naselju, Bolnička cesta kod prodavaone “Konzum”.



                                                                 Z A K L J U Č A K 
                                                          
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet postavljanje stupića kod pješačkog prijelaza na Podsusedskom trgu prema Osnovnoj školi bana Josipa Jelačića.

                                                              Z A K L J U Č A K 
                                                         
Vijeće gradske četvrti Podsused-Vrapče  traži od Zagrebačkog holding, d.o.o. Podružnice “ Čistoća” pražnjenje koševa za smeće na autobusnim stanicama i odvoz smeća iz kontejnera na zelenim otocima na području Gradske četvrti Podsused – Vrapče najmanje jednom tjedno. 

                                                              Z A K L J U Č A K 
                                                        
Vijeće gradske četvrti Podsused-Vrapče  traži od Zagrebačkog holding, d.o.o. Podružnice “Zrinjevac” da u svoje planove uvrsti redovno održavanje zidina Starog grada Susedgrad.

                                                              Z A K L J U Č A K 
                                                        
Vijeće gradske četvrti Podsused-Vrapče  traži od Gradskog ureda za imovinsko-pravne poslove i imovinu grada očitovanje o tome o statusu bivše tvornice cementa u Podsusedu.

                                                              Z A K L J U Č A K 
                                                         
Vijeće gradske četvrti Podsused-Vrapče  traži od Gradskog ureda za imovinsko-pravne poslove i imovinu grada očitovanje o statusu kamenoloma u Podsusedskom dolju.

                                                              Z A K L J U Č A K 
                                                           
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet da iznađe adekvatno prometno rješenje na raskrižju ulice Šublinov brijeg i ulice Jamine obzirom da se radi o vrlo strmom i nepreglednom  terenu.

                                                              Z A K L J U Č A K 
                                                       
Vijeće gradske četvrti Podsused-Vrapče  traži Zagrebačkog holding, d.o.o. Podružnice “ZET” produljene voznog reda autobusne linije broj 130 Črnomerec –Borčec, svakim danom do 24,00 sata, te povećanje broja vožnji skraćivanjem razmaka između vožnji.

                                                              Z A K L J U Č A K 
                                                       
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet postavljanje prometnog znaka “slijepa ulica” na ulazu u ulicu Trzunove pećine iz Vrapčanske ulice.
                                                              Z A K L J U Č A K 
                                                        
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet postavljanje prometnog ogledala na križanju ulica Pabla Nerude i Brazilske ulice.




                                                              Z A K L J U Č A K 
                                                         
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet iscrtavanje pješačkog prijelaza na križanju ulica Pabla Nerude i Brazilske ulice.      
                            
Točka 7.
Marija Brajdić Vuković:
1.Kakvi su kriteriji za dodjelu sredstava sa pozicije „ostali nespomenuti rashodi“? U kojoj je fazi odgovor kako će se dodjeljivati sredstva?
2.Predlaže inicijativu da se umirovljenici volonterski uključe za pomoć kod prolaza djece na pješačkom prijelaza na Bolničkoj cesti kod osnovne škole Dragutina Tadijanovića.
3. Pita zašto MO Stenjevec-sjever ne želi šah u parku LJ.Wagner?
Ivan Turković:
1.Traži postavljanje prometnog ogledala i iscrtavanje pješačkog prijelaza na križanju ulica Pabla Nerude i Brazilske.
Stjepan Belanović:
1. Traži šišanje živice na ulazu u Jovinovačku kod Crnojezerske ulice.
2. Pita što je sa nabavom tableta za članove vijeća?
3. Što je sa sredstvima za financiranje udruga?
4. Koliko je sredstava utrošeno za fontanu na GČ?
Ivka Bengez:
1.Kada će biti očišćeni slivnici i mulj u Podsusedskom dolju i  u ulici Bengezi 
2.Traži informaciju što je sa izgradnjom malog igrališta u dvorištu objekta MO Podsusedsko dolje?
Zdenko Jušić:
1.Traži popravak pločnika u Gandhijevoj ulici od kbr. 1-3.
2.Traži izvješće o cijeni izmještanja šaha na otvorenom, kao i cijenu dvije šahovske figure.
Mihaela Ivšić:
Predlaže tematsku sjednicu sa temom „Stanje i uređenje starog grada Susedgrad“.
Mirko Hrgović:
Daje pritužbu na postavljanje nadzorne kamere na lokaciji Vrapačanska ulica kod osnovne škole grofa Janka Draškovića.
Dubravko Peroš:
Traži pisani odgovor od nadležnog gradskog ureda o razlozima neodržavanja tematskih sjednica sa svim članovima VGČ.
Mirjana Marić:
Daje pritužbu da odgovori nadležnih gradskih ureda stižu sa zakašnjenjem.



Završeno u  20,40 sati.

                                                                                                                                                  
                                                                                                          
                                                                                    Predsjednik VGČ
                                                                                                                 Dejan Kljajić, v.r.

